Denne artikkelen **trenger flere eller bedre referanser for verifikasjon**. Du kan forbedre denne artikkelen ved å legge inn referanser til gode kilder. Hvem som helst kan fjerne kildeløst materiale uten forvarsel, men den foretrukne tilnærmingen er i første omgang å markere de setningene/påstandene som trenger kildebelegg ved å tilføye *{{Trenger referanse|dato=2024-01}}* etter påstanden. *2015-12*

**Kjøtt** var et punkrockband fra Oslo som var aktivt fra 1979 til 1981. De ga i løpet av disse årene ut to 7" EP-er, én 12"-EP og én LP og bidro på flere samleplater og -kassetter. Samleplata *1971-1981* ble utgitt i 1989. Bandet hadde samme besetning gjennom hele sin levetid.

Historikk
---------

Bandets første 7", "*Et nytt og bedre liv!*", var blant Norges første punkplater. Den samme sjangeren ble videreført i 1980, på *Kjøtt*, en 12 tommers EP med blant annet «Jeg vil bli som Jesus», «Nå vil jeg ikke leke med teitinger mer, Kloning» og «Elektrisk». Mens Michael Krohn sto bak det meste av materialet i denne tidlige fasen, overtok Helge Gaarder etter hvert som gruppas viktigste låtskriver på neste EP og LP-en *Op*. Selv om Krohn også bidro på sistnevnte, var hans punk-inspirerte melodier erstattet med mer eksperimentell musikk. Albumets mest eksperimentelle spor er *Jern og Metall*, som er kreditert både Krohn og Gaarder, rytmesporet fra en halvferdig innspilling av den senere Raga Rockers-låten «Trist at det skulle ende slik» i dobbel hastighet og med ny vokal og instrumenter.

Da Krohn trakk seg ut av bandet for å stifte Raga Rockers, fortsatte resten av bandet under navnet Montasje og ga ut én LP. Gaarder grunnla senere Cirkus Modern og jobbet som musikkanmelder i musikkavisa Puls. Han var frem til sin død i 2004 ansatt i Rikskonsertene.

Jøran Rudi og Erik Aasheim er aktive innen samtidsmusikk.

Medlemmer
---------

* Helge Gaarder (vokal)
* Michael Krohn (trommer)
* Erik Aasheim (gitar)
* Jøran Rudi (gitar)
* Per Tro (bass)

Trivia
------

* Bandets første øvingslokale var i en revefarm
* Det var Michael Krohn som kom på bandnavnet, Kjøtt
* Forgjengeren til Kjøtt var Fryn Alg
* Krohn trakk seg fra bandet etter Polen-turneen i 1981 etter diskusjoner med Gaarder
* Krohn ville aldri stille til intervju sammen med de andre bandmedlemmene når Kjøtts 12" ble gjenutgitt i 2012, men lot seg heller intervjue over e-post
* Kjøtts 12" tommer har blitt kåret til en av Norges beste utgivelser noensinne

Diskografi
----------

### Studioalbum

* *Op* (1981, LP, CD-utgivelse i 1989)

### EP

* *Et nytt og bedre liv!* (1979 EP)
* *Kjøtt* (1980, 12" EP)

### Singler

* *Hue uten sanser* (1980, single)
* *Nei, Nei, Nei* (nyinnspilling i funk-takt av en av pønklåtene fra den første singelen, på flexisingel med fanzina *Kitsch*, 1982)

### Konsertalbum

* *Kjøtt: Live i Chateau Neuf 29. april 1981* (1981)
* *Kjøtt: Live i Stavanger 24. september 1981* (1981)
* *Kjøtt: Live i Harstad 18. oktober 1981* (1981)

### Samlealbum

* *1979–1981* (1989, CD og LP med bonus-EP)

### Medvirker på

* *Se og Hør* og *Metamorfose* (på Det Nye-kassetten *Hett, Fett og Svett* 1982. Sistnevnte i en dub-mix som kun finnes her.)

Noter
-----

**Type nummerering**

Referanser
----------

Eksterne lenker
---------------

* (no) Offisielt nettsted Rediger på Wikidata
* (en) Kjøtt på Discogs Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** Discogs
 |